open-index/open-wikipedia-markdown huggingface dataset:
Luft-til-luft-missil

Et **luft-til-luft-missil** er et styrt missil som avfyres fra et fly for å skyte ned andre fly. Luft-til-luft-missiler blir typisk drevet av en eller flere rakettmotorer med fast drivstoff, men kan også ha rakettmotorer med flytende drivstoff. Ramjetmotorer blir også brukt i enkelte missiler.

Luft-til-luft-missiler blir vanligvis gruppert som kortdistansemissiler eller medium- og langdistansemissiler. Kortdistansemissilene har som oftest infrarød styring mot målet, mens mellom- og langdistansemissilene bruker en form for radar til styring.

## Liste over diverse luft-til-luft-missiler
### Mellom og langdistansemissiler
Av og til omtalt på engelsk som *Beyond-visual-range missiles*
* AIM-54 Phoenix
* AIM-120 Advanced Medium Range Missile
* Astra missil
* Derby
* R-Darter
* MBDA Meteor
* MBDA MICA
* Mitsubishi AAM-4
* Novator K-100
* PL-12 (SD-10)
* Skyflash
* AIM-7 Sparrow
* Sky Sword II
* R-40 (missil)
* Vympel R-27
* Vympel R-33
* Vympel R-37
* Vympel R-77

### Kortdistansemissiler
Disse er gjerne ment for mål kortere enn 30 km unna.
*A-Darter
*AIM-9X Sidewinder
*ASRAAM
*IRIS-T
*MICA
*Python 5
*Vympel R-73
*Vympel R-74

## Produsenter av Luft-til-luft-missiler
* Raytheon
* MBDA

## Eksterne lenker
Alois Podhajsky

**Alois Podhajsky** (født 24. februar 1898 i Mostar, død 23. mai 1973 i Wien, Østerrike) var en østerriksk rytter som deltok i de olympiske leker 1936 i Berlin.

Podhajsky vant en olympisk bronsemedalje under OL 1936 i Berlin. Han kom på tredjeplass i den individuelle dressurkonkurransen med hesten «Nero» bak tyskerne Heinz Pollay på «Absinth» og Friedrich Gerhard på «Gimpel».

## OL-medaljer
* 1936  Berlin -  Bronse i hestesport, dressur  Østerrike

## Referanser


## Eksterne lenker
*
Etoloakarnania

**Etoloakarnania** (gresk Αιτωλοακαρνανία), eller mer offisielt **[[Aitolia|Etolia]] og [[Akarnania]] prefektur** (gresk Νομός Αιτωλίας και Ακαρνανίας) var et prefektur i Hellas i periferien Vest-Hellas. I forbindelse med en administrativ reform i 2010 ble Hellas' prefekturer avviklet og erstattet av periferienheter. Hovedstaden i prefekturet var Mesolongi av historiske årsaker, men den største byen og økonomiske sentrum var Agrinio. Området er i dag forbundet til Peloponneshalvøyen via Rio-Antirio-broen. Omliggende prefekturer var Arta i nord, Evrytania i nordøst, Fokis i sørøst og Fthiotis i øst. 

Det bor 210 802&nbsp;innbyggere i området (2011), med en befolkningstetthet på 39 per km2.

## Geografi
Den lengste elven er Akheloos, som renner gjennom en frodig dal. Den nest lengste elven er Evinos. Andre elver er Ermitsa, Inakhos og Mornos. Av fjell finner en Panaitoliko i nordøst, Akarnaniafjellene, Valtos i nordøst, Makrynoros helt i nord, Nafpaktia i sørøst, Arakynthos og Kravara i sør og Lidoriki.

Av innsjøer finner en Amvrakiasjøen, Lysimakhiasjøen, Ozerossjøen og Trikhonidasjøen. Reservoaret Kremasta har vært den største innsjøen i Hellas siden 1970.

## Historie
Området ble en del av Hellas under den greske selvstendighetskrigen i 1821. I hundreårene før dette var det en del av Det osmanske riket. I starten omfattet prefekturet også Evrytania, før det ble skilt ut til et eget prefektur.

## Kommuner

## Referanser


## Eksterne lenker
* 
* Etoloakarnanias nyhetsportal
* Kultur i Etoloakarnania
Gregor Adlercreutz

**Gregor Nils Henric Adlercreutz** (født 16. august 1898, død 3. juni 1944) var en svensk rytter som deltok i de olympiske leker 1936 i Berlin.

Gerhard vant en olympisk bronsemedalje under OL 1936 i Berlin. Han var med på det svenske laget som kom på tredjeplass i dressurkonkurransen bak Tyskland og Frankrike. Laget besto av Adlercreutz på  hesten «Teresina», Sven Colliander på «Kål XX» og Folke Sandström på «Pergola». I den individuelle dressurkonkurransen kom Adlercreutz og «Teresina» på fjerdeplass.

## OL-medaljer
* 1936  Berlin -  Bronse i hestesport, dressur lag  Sverige

## Referanser


## Eksterne lenker
*
UTC−04.30

**UTC−04.30** er en tidssone som ligger fire timer og tretti minutter etter standardtiden UTC. I 2008 omfattet UTC−04.30 følgende områder:

## Som standard tid (hele året)
*Venezuela (VST — Venezuelansk standardtid) 

## Se også
*Tid i Venezuela

## Eksterne lenker
* Finn byer i UTC−4:30
Lykt

**Lykt** er en av flere benevnelser på lyskilder. Andre navn er *[[lanterne]], [[lampe]]* eller bare *lys*.

Fyrlykt er en mindre utgave av fyr, og er ofte utstyrt med farget glass i sektorer av lyskransen. Fargemarkeringene og en roterende skjerm som gir lyset en blinkende karakter brukes for å markere sikre og utrygge soner for skipstrafikken som bruker disse som navigasjonshjelpemiddel. I de senere år er mange fyrlykter lagt ned og enten avløst av radarreflekterende skilt med et enkelt lys over som viser farvannsnummeret eller bare lagt ned under henvisning til GPS.

Ellers brukes benevningen lykt om relativt små transportable lyskilder som fjøslykt, Gravlykt, lommelykt, stavlykt, sykkellykt m.fl. Litt større eller spesielle utgaver fikk lett navnet lampe, selv med samme bruksområde. Lampenavnet kan i noen tilfeller være importert (*kerosene-lamp* blir til parafinlampe og «petromax» er lampe fordi det står preget på den.)

Lyskilden har variert fra talglys via små lyspærer til dagens LED. Energitilførselen har stort sett vært fra batterier, bortsett fra en periode med dynamodrift for sykkellys, og under annen verdenskrig også for små lommelykter som ble holdt lysende ved å klemme ned en spak gang på gang.
Engelsbergs oljefabrik

**Engelsbergs oljefabrik** er verdens eldste bevarte oljeraffineri, bygd i 1875 på øya Barrön (også kjent som **Oljeön**) ved Ängelsberg i sjøen Åmänningen i Västmanland.

## Historikk
Pehr August Ålund lot i slutten av 1860-tallet bygge en fabrikk nord for bruket ved sjøen Snyten. Fabrikken brant ned etter et lynnedslag. Av sikkerhetsgrunner anla Åhlund derfor den nye fabrikken på Barrön 1875. Fabrikken produserte bl. a. parafin, våpenfett og maskinsmøreolje. Råoljen ble i hovedsak importert fra USA, talg og fett fra Russland og tjære, s.k. goudron, fra Galizien nord for Karpatene. Råvarene ble fraktet med malmbåt opp Strömsholms kanal.

Oljeraffineringen ble avbrutt 1902 og smøreolje og fettproduksjonen ble lagt ned i 1927 da den ikke lengre bar seg økonomisk, etter at toll på konkurrerende, utenlandske produkter ble avskaffet.

## Virksomhet idag
Raffineriet er i dag et museum og tilhører, Ekomuseum Bergslagen. Raffineriet er åpent for besøk i sommerhalvåret, og overfart til øya skjer med turbåten Petrolia. Nærliggende Engelsbergs bruk er et av verdens fremste industriminner og finnes på UNESCOs verdensarvsliste.

## Referanser


## Eksterne lenker
* Oljeön hjemmeside
* Oljeön på Ekomuseum Bergslagens hjemmeside
UTC−03.30

**UTC&minus;03.30** er en tidssone som ligger tre timer og tretti minutter etter standardtiden UTC. I 2008 omfattet UTC−03.30 følgende områder:

## Nordlige halvkule &ndash; som standard tid (vinter)
*****  (NST &ndash; Newfoundland standardtid)
** Labrador (sørøstre del)
** Newfoundland

## Eksterne lenker
* Finn byer i UTC−3:30
Filadelfia Fredrikstad

**Filadelfia Fredrikstad** er en kristen frikirkelig menighet i Fredrikstad, i Østfold. Menigheten er tilsluttet den norske pinsebevegelsen. Filadelfia Fredrikstad ble stiftet i 7. januar 1930. 

Menigheten hadde 402 tilskuddstellende medlemmer i 2022. Det nye menighetsbygget Filadelfia ble reist høsten 2008. Barnehageavdelingen ble ferdigstilt til januar 2009 og menighetsavdelingen i mars 2009. 

«Fila Ung» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. I januar 2009 åpnet barnehagen Noas Park, med plass til nærmere 50 barn.
Det er også en av Østfolds største ungdomsarbeid.

## Misjon
Filadelfia Fredrikstad er engasjert i misjonsarbeid og støtter norsk pinsemisjons arbeid i Nairobi.

## Referanser


## Kilder
* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS 

## Eksterne lenker
* Filadelfia Fredrikstad – hjemmeside
Lanterne

**Lanterne** er markeringslys som brukes i sjøfart, både på fartøyer og langs kysten for å markere grunner og skjær. De kan ha forskjellig farge, sektor og lyskarakter (blink).

## Fartøylanterner

Fartøylanterner indikerer overfor andre sjøfarende hva fartøyet foretar seg (slep, til ankers) eller hvilken kurs det har. Reglene for lanterneføring gjelder til sjøs, i innsjøer, og i elver og kanaler. Fartøylanterner skal nesten uten unntak ha fast lys. Et unntak er luftputefartøyer som skal ha rundtlysende gult blinkende lys når de er i svevemodus.

Motorfartøy over 12 meter er pålagt å føre fire lanterner:
*Hvit topplanterne plassert høyere enn sidelanternene, og som lyser forover fra 22,5 grader av aktenfor tvers på den ene siden, til 22,5 grader aktenfor tvers på den andre siden (sektor på 225 grader). Fartøy over 50 meter er i tillegg forpliktet til å ha ytterligere en hvit topplanterne (med samme lyssektor) som skal plasseres aktenfor og høyere enn den første.
*Hvit akterlanterne som skal lyse akterover fra 22,5 grader aktenfor tvers på den ene siden, til 22,5 grader aktenfor tvers på den andre siden (sektor på 135 grader).
*Fargede sidelanterner med rød farge på babord side, og grønn farge på styrbord side. Disse angir hvilken retning fartøyet har, og følges av et sett vikepliktregler for møtende eller kryssende trafikk. Når fartøyet kommer midt i mot, er begge sidelanternene synlige, mens 22,5 grader aktenfor tvers er de ikke synlige (sektorer på 112,5 grader).

Motorfartøy over 50 meter har i tillegg disse reglene:
*Hvis fartøyet ligger for anker eller står på grunn, brukes to hvite rundtlysende markeringslanterner. Den ene plasseres forut og den andre lavere og akter. 
*Et fartøy som ikke er under kommando (ute av stand til å manøvrere) skal føre to rundtlysende røde lanterner, den ene plassert loddrett over den andre. 
*Ved slep skal sleperen føre to hvite topplanterner, den ene plassert loddrett under den andre. Gul slepelanterne plasseres rett over akterlanternen, og har samme lyssektor som denne.

## Lanterner som sjømerke
De fleste lanternene langs norskekysten er rundtlysende hvite, røde eller grønne. Siden mange er solcelledrevet, har de hurtigblink eller (et eller flere) blink per tidsintervall. Noen få har sektorer og Iso lyskarakter for å unngå forveksling med nærliggende fyrlykter. Hvite lanterner er plassert midt på en hindring, mens røde og grønne er plassert i ytterkant av en hindring. Lanternene kan ha forskjellig utforming avhengig av plassering og farvann. Den enkleste formen er en lanterne på toppen av en jernstang.

Økningen i hurtigbåt-trafikken har nødvendiggjort en ny type lanterner. Disse betegnes som *Lanterne på stang med indirekte belysning på trekant*. Dette merket har en lanterne med enten fast lys eller lyskarakter plassert på toppen av en stang. I tillegg har det en lyskaster med fast lys som belyser en trekant som er merket med et tall og hvit, rød eller grønn refleks.

## Eksterne lenker
* Lovdata – Forskrift om forebygging av sammenstøt på sjøen (Sjøveisreglene) (regel 21) Besøkt 7. april 2014
* Kystverket - Lanterner Besøkt 7. april 2009
* Båtwiki - Lanterner  Besøkt 22. august 2013
Enlil

**Enlil** (EN = *Herre* + LIL = *Loft*, «Herre av vinden») var en sumerisk hovedgud som hadde tempel i byen Nippur. Hans navn ble listet og skrevet om i oldtidens sumeriske, akkadiske, hettittiske, kanaanittisk, og andre mesopotamiske leir- og steintavler. Navnet ble kanskje uttalt og tidvis gjengitt i oversettelser som *Ellil* i senere akkadisk, hettittisk og kanaanittiske skrifter. Navnet er en sammensetning av herre/hersker i første stavelse, og luft eller loft (som vinden går gjennom) i andre, og ble betraktet som gud av pusten, vinden, og loftet.

## Opprinnelse
En fortellinger navngir hans opprinnelse som den utslitte pusten til himmelens gud An og jordens gudinne Ki etter en seksuell forening.

Mens Enlil var en ung gud ble han forvist fra Dilmun, gudenes hjem, og sendt til Kur, underverden, etter å ha voldtatt en gudinne ved navn Ninlil. Sistnevnte fulgte ham til underverden hvor hun fødte hans første barn, Nergal, og eller kanskje isteden måneguden Sin (tilsvarer den sumeriske Nanna-Suen). Etter å ha blitt far til ytterligere underverden-guddommer (erstatninger for Sin) fikk Enlil tillatelse til å komme tilbake til Dilmun.

Enlil ble kjent som oppfinner av hakken, et nøkkelredskap for jordbruket hos sumerne, og fikk planter til å vokse.

## Kosmologisk rolle
Enlil var sammen med Anu/An, Enki og Ninhursag i sumerisk mytologi.

Med sin hustru Ninlil eller Sud ble Enlil far til måneguden Nanna/Suen (på akkadisk Sin) og av Ninurta (også kalt Ningirsu). Enlil ble også far til Nisaba, kornets gudinne, av Pabilsag som tidvis er lik Ninurta, og andre ganger av Enbilulu. Med Ereshkigal ble Enlil far til Namtar.

## Referanser


## Tekster på norsk
* To tekster om ham finnes i antologien *[[Sumeriske skrifter]]*, 2006.

## Eksterne lenker
* 
* «Enlil/Ellil (god)», *Ancient Mesopotamian Gods and Goddesses*
* «Enlil and Ninlil», *Gateway to Babylon*, overs. Thorkild Jacobsen
Gina Stechert

**Gina Stechert** (født 20. november 1987 i Oberstdorf) er en tysk alpinist. Hun har spesialisert seg innen disiplinene utfor og Super-G.

Hun fikk sin debut i verdenscupen 21. desember 2004. Hun oppnådde ikke nevneverdige resultater før hun røk korsbåndet i det venstre kneet under junior-VM 2005 i Bardonecchia.

I mars 2006 ble Stechert tysk mester i utfor, og 2. desember 2006 tok hun sine første verdenscuppoeng ved å bli nr. 27 i utforrennet i Lake Louise. Under junior-VM 2007 i Altenmarkt kom hun på femteplass i utfor. En måned senere ble hun tysk mester i superkombinasjonen. 5. desember 2008 oppnådde Stechert sitt inntil da beste resultat i verdenscupen &ndash; en fjerdeplass i utforrennet i Lake Louise. Drøye to måneder senere kunne hun feire karrierens første verdenscupseier da hun overraskende gikk til topps i utforrennet i italienske Tarvisio.

## Referanser


## Eksterne lenker
* 
* Intervju på ski2b.com (august 2007)
Kurt Hasse

**Kurt Hasse** (født 7. februar 1907 i Mainz, død 9. januar 1944 i Sovjetunionen) var en tysk rytter som deltok i de olympiske leker 1936 i Berlin.

Hasse ble, med hesten «Tora», olympisk mester to ganger under OL 1936 i Berlin. Han vant både den individuelle og lagkonkurransen i sprangridning. Deltakere på det tyske laget var Heinz Brandt på hesten «Alchimist», Kurt Hasse på «Tora» og Marten von Barnekow på «Nordland»

Hasse døde på Østfronten i Sovjetunionen under andre verdenskrig.

## OL-medaljer
* 1936  Berlin -  **Gull** i hestesport, sprangridning  Tyskland
* 1936  Berlin -  **Gull** i hestesport, sprangridning lag  Tyskland

## Referanser


## Eksterne lenker
*
Zianon Paznjak

**Zianon Stanislavavitsj Paznjak** (belarusisk: Зянон Станісла́вавіч Пазьняк; født 24. april 1944 i Subotniki i Den belarusiske sosialistiske sovjetrepublikk i Sovjetunionen) er en belarusisk politiker. Han var en av grunnleggerne av Den belarusiske folkefronten og Det kristenkonservative partiet - BNF.

Paznjak er utdannet fra det daværende belarusiske statsakademiet for teater og kunst i 1974. Han tok doktorgraden i teaterhistorie i 1981.

Mot slutten av åttitallet var Paznjak med på å danne folkefronten, sammen med blant annet Vasil Bykaw. Fra 1990 ble Paznjak parlamentsmedlem, og var blant annet med på endre det belarusiske flagget til den rød- og hvitstripede utgaven brukt frem til 1995. 

I 1996 valgte Paznjak å forlate Belarus, noe han begrunnet med forfølgelse fra president Aleksandr Lukasjenko. Paznjak fikk da politisk asyl i USA. Fra eksil har Paznjak fortsatt å være aktiv i belarusisk politikk, men han deltar ikke i Aljaksandar Milinkevitsjs koalisjon av opposisjonsgrupperinger.

## Eksterne lenker
*
Salen Halden

**Pinsekirken Salen** eller **Salen Halden** er en kristen frikirkelig menighet i Halden, i Østfold, tilsluttet pinsebevegelsen. Salen Halden ble stiftet i 29. august 1911. Salen Halden er modermenighet til utpostene Salen Prestebakke og Salen Sponvika.

Menigheten hadde 634 tilskuddstellende medlemmer i 2022. For ungdom i konfirmasjonsalder tilbyr menigheten den frikirkelige konfirmantundervisningen Tentro. 

Salen Halden er engasjert i misjonsarbeid og støtter Pinsemisjonens arbeid i Israel, Spania og Bolivia, og er utsendermenighet for misjonærene Lisbeth Fumero, Elisabeth Muren og Helge Adolfsen. Menigheten støtter økonomisk misjonæren Mario Fumero og Kristent Arbeid Blant Arabere sitt arbeide. I 2007 var menighetens misjonsregnskap på 410&nbsp;000,- kr.. 

## Referanser


## Eksterne lenker
* Salen Halden – hjemmeside
Filadelfiakirken Sarpsborg

**Filadelfiakirken Sarpsborg** er en kristen frikirkelig menighet i Sarpsborg, i Østfold. Menigheten er tilsluttet den norske pinsebevegelsen. 

Menigheten hadde 657 tilskuddstellende medlemmer i 2022. «Fila ungdom» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. 

## Historikk
Menigheten ble stiftet i Folkets Hus, 23. september 1924. Navnet på menigheten var da *Filadelfiamenigheten*. Møtene ble holdt i hjemmene hos menighetens medlemmer eller de leide lokalet *Fram*. Først i 1960 fikk menigheten eget lokale, i Pellygaten 50. 

På 1980- og 1990-tallet opplevde menigheten vekkelse og betydelig vekst, noe som medførte at lokalene ble for små. I 1997 kjøpte menigheten bygningene til Østfold Energi i Astridsgate/Oskargate. Lokalene var ferdig ombygde i februar 2000, med nærmere 600 sitteplasser. Samtidig skiftet menigheten navn fra *Filadelfiamenigheten* til *Filadelfiakirken*.

## Misjon
Filadelfiakirken Sarpsborg er engasjert i misjonsarbeid og støtter norsk pinsemisjons arbeid. 

I 2023 støtter menigheten arbeid i Kongo, Niger, flyktninger fra Ukraina, både som har kommet til Norge, og som har fått opphold på Europa i Fokus sitt senter i Romania. 

## Referanser


## Kilder
* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS 

## Eksterne lenker
* Filadelfiakirken Sarpsborg – hjemmeside
Bøllen og Blondinen

***Bøllen og Blondinen*** (orig: *Moonlighting*) er en amerikansk krim- og komiserie som gikk på ABC fra 1985 til 1989. Serien handlet om et detektivbyrå og dets to deleiere, Madeline «Blondinen» og David «Bøllen». Hovedrollene som Bøllen og Blondinen ble spilt av Bruce Willis og Cybill Shepherd. Serien ble skapt av Glenn Gordon Caron.

Cybill Shepherd vant to Golden Globes for sin rolle, mens Bruce Willis vant en Golden Globe og en Emmy.

NRK sendte 12 episoder av serien i 1989.

## Handling
Handlingen i denne serien kretser rundt det private detektivbyrået Blue Moon Detective Agency og dets to deleiere, Madeline «Blondinen» (Cybill Shepherd) og David «Bøllen» Addison (Bruce Willis). 

Madeline er en tidligere modell som har gått konk da hun finner ut at hun har eierandeler i detektivbyrået Blue Moon Detective Agency. Hun planlegger å selge seg ut, men blir overtalt av byråets privatdetektiv til å overta som sjef. 

Madeline noe desorientert og synes å vite lite av hva som egentlig foregår i byrået, og hvis hun kommer i nærheten av å løse sakene så er det vanligvis mer flaks som er årsaken enn noe annet. David er av den mer direkte og pågående typen. Han løser vanligvis saken ved nærmest å true dem til å fortelle hvordan ting henger sammen. Disse to komplementerer hverandre, og når de fordeler oppgavene etter hver enkelts spesielle talent, fungerer deres samarbeid overraskende godt. Den seksuelle spenningen mellom de to leder derimot ofte til endeløse krangler som bidrar til å komplisere deres profesjonelle liv ytterligere.

## Om serien
Serien var med på å introduserte Bruce Willis til verden og bidro samtidig til å gi Cybill Sheperd et comeback etter at hun hadde vært borte fra søkelyset i ti år.

### Seertall
*Moonlighting* var blant de ti mest sette tv-seriene i USA fra 1986 til 1988.

Serien ble avsluttet i 1989 på grunn av flere årsaker. Seertallene falt drastisk på slutten og i tillegg ble Sherpard mor til to tvillinger, noe som vanskeliggjorde hennes medvirkning. På slutten av 1988 hadde dessuten Bruce Willis stor suksess med actionfilmen *[[Die Hard]]*, noe som gjorde at hans interesse for å delta i en tv-serie avtok.

**Rangering basert på seertall (USA)**
*1985: 24
*1986: 9
*1987: 9
*1988: Ut av Top 30

## I rollene
* Cybill Shepherd ...  Madelyn 'Maddie' Hayes / ... (42 episoder, 1985-1989) 
* Bruce Willis ...  David Addison Jr. / ... (40 episoder, 1985-1989)
* Allyce Beasley ...  Agnes DiPesto / ... (42 episoder, 1985-1989) 
* Jack Blessing ...  MacGillicudy (16 episoder, 1986-1989) 
* Curtis Armstrong ...  Herbert Quentin Viola (12 episoder, 1986-1989) 

## Gjesteopptredener
Kjente skuespillere og andre som hadde gjesteopptredener i serien (utvalg).
*Pierce Brosnan hadde en gjesterolle som Remington Steele – samme rolle som i krimserien *[[Remington Steele]]*. Begge seriene var produsert av Glenn Gordon Caron.
* Tim Robbins 
* Paul Sorvino 
* Eva Marie Saint
* Robert Webber 
* Imogene Coca 
* Mark Harmon 
* Brooke Adams 
* Virginia Madsen 
* Whoopi Goldberg
* Judd Nelson 
* Pierce Brosnan 
* Peter Bogdanovich
* Demi Moore
* Don King 

## Referanser


## Eksterne lenker
*
Huabeifeltet

**Huabeifeltet** er et oljefelt i det nordlige Kina. Det ligger i den sentrale delen av provinsen Hebei, og ble oppdaget i 1975.

## Kilder
* http://en.chinagate.com.cn/english/208.htm
Elina Vähälä

**Elina Vähälä** (født 1975) er en finsk fiolinist. Vähälä hadde sin debutkonsert som 12-åring med Lahti Symphony. Elina Vähälä har medvirket på en rekke CD-utgivelser og konserter. 

## Utvalgte konserter
* 2008 Nobels fredspriskonsert

## Referanser


## Eksterne lenker
* 
* 
*
Jidongfeltet

**Jidongfeltet** er et oljefelt som ligger offshore utenfor kysten av byprefekturet Tangshan i provinsden Hebei i Folkerepublikken Kina. Industriell utvikling av feltet begynte i 1978. 

## Kilder
* http://en.chinagate.com.cn/english/208.htm
Zhongyuanfeltet

**Zhongyuanfeltet** (中原油田) er et kinesisk oljefelt på grensen mellom provinsene Shandong i nord og Henan i sør. Det ble oppdaget i 1975, og har en årlig produksjon på rundt fire millioner i tonn.

## Kilder
* http://en.chinagate.com.cn/english/208.htm
Moonlighting

**Moonlighting** har flere betydninger:

* *[[Bøllen og Blondinen]]*, en amerikansk krimserie fra 1980-tallet med Bruce Willis og Cybill Shepherd (originaltittel *Moonlighting*)
* *[[Moonlighting (film)]]*, en polsk engelskspråklig film med Jeremy Irons i hovedrollen.
* Moonlighting (Roger Daltrey album), et musikkalbum av Roger Daltrey utgitt 2005.
* Moonlighting (album), et musikkalbum av jazzgruppa The Rippingtons.
Liao He

**Liao He** (kinesisk: 遼河, pinyin: *Liáo hé*, Wade-Giles: *Liao Ho*; «Liaoelven») er den største elven i det sørlige Mandsjuria i Kina, og er 1&nbsp;345 km lang. Både provinsen Liaoning og Liaodonghalvøya har sine navn fra elva. 

Liao He har to større sideelver: 

**[[Laoha He]]* som begynner i sørøstre Indre Mongolia med utspring i fylket Pingquan i provinsen Hebei, og med sideelvene
***[[Xinkai He]]* noe lenger nord – tørr i sitt øverste løp annet enn etter regnstormer
***[[Hulin He]]* fra det vestre Liaoning, og som bare sjelden når ned til Liao Hes hovedløp. 

**[[Dongliao He]]* som kommer østenfra fra fjellene i det sentrale Liaodong og Jilin, med sine kilder i fylket Dongliao i Jilin.

*Laoha He* og *Dongliao He* møtes i fylket Changtu i Liaoning, nær der Liaoning, Jilin og Indre Mongolia grenser mot hverandre. Derfra heter den samlede elven for *Liao He* og renner sørover til Bohaibukten. På sin vei sørover mottar den sideelvene *[[Hun He]]* og *[[Taizi He]]*, som begge flyter ned fra fjellkjeden Qianshan. 

En rekke storbyer ligger ved Hun He; de største er provinshovedstaden Shenyang og Fushun. Anshan ligger lenger sør og Yingkou nær munningen.

Liao He har et nedlagsområde på over 232&nbsp;000 kvadratkilometer, men det tømmer bare om lag 500 kubikkmeter vann i sekundet ut i havet. Det er ca. 5% av vannmassen i f.eks Perleelven i Sør-Kina.

Likesom Huang He fører Liao He med seg en svært stor mengde sedimentmasse fordi den mange steder renner gjennom områder med pulveraktig løss. I 1958 endret den sitt løp, noe den har gjort mange ganger i løpet av kjent historie.

Effekten av vannkraftverk i elva er beskjeden grunnet den moderate vannmengden. Reguleringen av vassdraget benyttes først og fremst for å hindre flom og siltdannelse, for irrigiasjon og vannforsyning. De største demningene er: Hongshan-demningen (Indre Mongolia), Qinghe-demningen, Chaihe-demningen, Dahuofang-demningen, Guangyinge-demningen, Canwo-demningen, og Tanghe-demningen.

## Litteratur
*Cihai.* Shanghai cishu chubanshe, Shanghai 2002, ISBN 7-5326-0839-5
Sichuanfeltet

**Sichuanfeltet** (四川油气田) er et stort olje- og gassfelt i den sentrale del av provinsen Sichuan i Folkerepublikken Kina. Det ligger over Kinas største kjente reserver av naturgass. Utviklingen av feltet begynte allerede i 1953. 

Dette er det naturgassfeltet med høyest produksjon av drøyt tyve lignende felter i Kina.

## Kilder
* http://en.chinagate.com.cn/english/208.htm
Datianchifeltet

**Datianchifeltet** er et stort felt for naturgass som ligger i den østlige del av provinsen Sichuan i Folkerepublikken Kina. Geologisk består det av tre lag med gass som strekker seg over 200 km i en bredde av 20 km. De påviste reserver i feltet (2000) er på over 50 milliarder kubikkmeter. Dets årlige produksjohn er på tre milliarder kubikkmeter gass. 

## Kilder
* http://en.chinagate.com.cn/english/208.htm
Dierks Bentley

**Dierks Bentley** (fød 20. november 1975 i Phoenix, Arizona) er en amerikansk countryartist. Han debuterte i 2003 med singelen «What Was I Thinkin» på Capitol Records.

## Diskografi
* 2003 *Dierks Bentley*
* 2005 *Modern Day Drifter*
* 2006 *Long Trip Alone*

## Referanser


## Eksterne lenker
* 
* 
* 
*
Changqingfeltet

**Changqingfeltet** (长庆油田) er et av de største gassfeltene i verden. Det ligger i Ordosbassenget i Folkerepublikken Kina. I 1997 var årsproduksjonen på 3,3 millioner tonn. Dets påviste reserver var da på 200 milliarder kubikkmeter naturgass.

## Kilder
* http://en.chinagate.com.cn/english/208.htm
Tarimfeltet

**Tarimfeltet** er et olje- og gassfelt i den autonome region Xinjiang i Folkerepublikken Kina. China National Petroleum Corporation (CNPC) begynte undersøkelsene av feltet i april 1989. I alle ni integrerte oljefelter der ble det funnet sammenlagt 26 strukturer med olje og naturgass. Produksjonen tok til i 1990. I 1996 ble sikre reserver oppgitt til over 400 millioner tonn, hvorav naturgass på 206,2 milliarder kubikkmeter.

## Kilder
* http://en.chinagate.com.cn/english/208.htm
Joe Julius Heydecker

**Joe Julius Heydecker** (født 1916, død 1997) var en tysk forfatter, fotograf og anti-nazist.

Heydecker tok over 1000 private fotografier av det militære livet som soldat under andre verdenskrig. Han brukte et 35 mm Kine-Exakta kamera, og tok blant annet illegale bilder av de forferdelige forholdene i Warszawagettoen i februar 1941. Heydecker bosatte seg i Brasil i 1960 og hadde utstilling av fotografiene fra Warszawa første gang i São Paulo i 1981.

## Bibliografi (utvalg)
* *Kronprinz Rupprecht von Bayern* (Süddt. Verl. (1953)
* *Wettlauf zum Ende der Welt* (F. Schneider, 1957)
* *Der Nürnberger Prozess* (Kiepenheuer & Witsch, 1958)
* *Le procès de Nuremberg* (Corrêa Buchet-Chastel, 1959)
* *The Nuremberg trial: A history of Nazi Germany as revealed through the testimony at Nuremberg* (World Pub. Co., 1962)
* *The Nuremberg trials* (Heinemann, 1962)
* *Bilanz der tausend Jahre: Die Geschichte Des 3. Reiches Im Spiegel D. Nurnberger Prozesses* (Heyne, 1975) ISBN 3453005775
* *The Nuremberg trial: A History of Nazi Germany As Revealed Through the Testimony at Nuremberg* (Greenwood Pub Group, 1975) ISBN 9780837181318
* *Der Nürnberger Prozess: Neue Dokumente, Erkenntnisse U. Analysen* (Kiepenheuer und Witsch, 1979) ISBN 3462013211
* *Where is thy brother Abel?: Documentary photographs of the Warsaw ghetto* (Atlantis Livros, 1981)
* *Un soldat allemand dans le ghetto de Varsovie 1941* (Danoël, 1986)
* *Das Warschauer Getto* (Deutscher Taschenbuch Verlag, 1987) ISBN 3423102470
* *Der Grosse Krieg 1914-1918: Von Sarajewo Bis Versailles* (Ullstein, 1988) ISBN 3550076436
* *The Warsaw Ghetto* (I.B. Tauris, 1990) ISBN 1850431558
* *The Warsaw Ghetto: A Photographic Record 1941-1944 * (St Martins Pr, September 1991) ISBN 1850431558
* *Die Schwestern der Venus: Die Frau in den Mythen und Religionen* (Nymphenburger, 1991) ISBN 3485006432
* *Die Stille der Steine: Warschau im November 1944* (D. Nishen, Berlin, 1994) ISBN 3-88940-750-1

## Bilder

Fil:Bundesarchiv N 1486 Bild-003, Joe Julius Heydecker.jpg|Portrettfoto fra 1941
Fil:Bundesarchiv N 1486 Bild-002, Warschau, Joe Julius Heydecker als Soldat.jpg|I tjeneste for tyske Wehrmacht
Fil:Bundesarchiv N 1486 Bild-006, Joe Heydecker als Kind mit Vater.jpg|Med sin far i 1920
Fil:Bundesarchiv N 1486 Bild-007, Familie Heydecker.jpg|Familiebilde fra 1920, 4 år gammel


## Referanser


## Kilder
* Answers.com
Marte Sæther

**Marte Sæther** () er en norsk ballettdanser og ballettpedagog.

Som ung lærte hun hos Rita Tori, Eva Haalke og Gerd Kjølaas. Senere har hun studert Martha Grahams teknikk ved London Contemporary Dance Theatre.

Sæther tok examen artium i 1962.

I 1964 ble hun ansatt ved Operaballetten, der hun debuterte som *Odette*, med Thor Sutowski som partner. I 1967 danset hun rollen som den hvite svanen i *[[Svanesjøen]]*.  Deretter ble hun forfremmet til solist i 1971; hun forble ved Operaballetten inntil hun pensjonerte seg fra dansen i 1985. Hennes avskjedsforestilling var *Strender* av den amerikanske Glen Tetley (1926–2007), et stykke hun også hadde urfremført i 1974 til Arne Nordheims verk *Solitaire* og *Respons I*.

Sæter var også lærer ved Operaens egen ballettskole fra 1976 og ved ballettlinjen ved Fagerborg videregående skole, samt ved Statens Balletthøgskole. Fra 1984 var hun stedfortreder for Henny Mürer som rektor ved Statens Ballettskole, og etter Mürers avgang var Sæther skolens andre rektor fra 1987 til 1991.

## Priser og utmerkelser
* Thorleif Dahls ballettstipend 1967 
* den 1. Dansekritikerprisen 1976
* Statens kunstnerstipend 1987 på kr 10 000
* Danseinformasjonens ærespris 2013
* Veteranprisen innen dans under Gammleng-prisen 2016

## Referanser


## Eksterne lenker
* Danseinformasjonen Intervju med Marte Sæther 29. oktober 2010 danseinfo.no (besøkt 1. september 2024)
Sinsen skole

**Sinsen skole** er en 1 til 7-skole barne- skole på Sinsen i bydel Grünerløkka. Adressen er Lørenveien 7. Skolen har rundt 700 elever.

Skolen blei bygd i etterkant av den store innflyttinga i Sinsenbyen. Den blei tatt i bruk i 1938, men utvida bare et par år etterpå. Den tre etasjes murbygninga er tegna av arkitekt Georg Greve. Skolen var den første tida Norges største skole utafor byene. Den hadde på det meste rundt 950 elever (ca. 1950).

Under andre verdenskrig ble skolen brukt som lasarett og som sykehus for tyskerene.

I 1939 blei Sinsen skoles musikkorps stifta. I 1963 ble Sinsen ungdomskorps skilt ut fra dette.

Litt lenger bort i Lørenveien, i nr 11, ligger den tidligere Sinsen videregående skole, oppført 1939 (samme arkitekt). Skolen ble nedlagt i 1990, og den er seinere brukt som voksenopplæringssenter i ulike varianter.

## Rektorer
* Johannes Urdal (1938–1939)
* Bergsvein Rønsberg (1939–1942)
* Jonas Stavdal (1945–1949)
* Jon S. Kåsa f. 1895 d. 1980, (1950–1966)
* Tormod Aalborg (1966–1973)
* Jon H. Mamelund (1973–1989)
* Tom Moen (1989–1994)
* Aud Karen Solheim (1994–2003)
* Per Korsvik (2003–2008)
* Frode Espen Wannebo (2008–2009)
* Jan Petter Braathen (2010–)

## Eksterne lenker
* 
*
Ilia

**Ilia** eller *Elis* (gresk Ηλεία) var et prefektur i Hellas i periferien Vest-Hellas. Hovedstaden i prefekturet er Pyrgos. Prefekturet ligger vest på Peloponnes. 

## Kommuner

## Geografi
Kysten av Elis har 120 km med sandstrender. Den lengste elven i prefekturet er Alfeios. Andre elver er Erymanthos. Elven Neda danner grensen mellom Elis og Messenia. 

I sør ligger fjellkjedene Movri (Μόβρη), Foloe, Divri (Δίβρί), Minthi (Μίνθη) og flere andre.

Elis grenser til Messenia i sør, Arkadia i sørøst og Akhaia i nordøst. Det joniske havet ligger i nord og vest. Øya Zakynthos ligger et stykke vest for Elis. 

## Historie
I 776 f.Kr. ble de første olympiske lekene holdt i Olympia i Elis. Disse lekene varte inn i Romerriket og Østromerriket. På 200- og 300-tallet herjet gotere, slavere og vandaler i området. På 1000- til 1200-tallet bygget frankerne festningsverk i området for å hindre angrep fra nord. I 1205 ble fyrstedømmet Akhaia opprettet og Elis ble en del av dette de neste 256 årene. I 1460 ble fyrstedømmet og Elis erobret av Det osmanske riket. Tiden under osmanene varte fram til den greske selvstendighetskrigen i 1821, med korte avbrudd da Venezia erobret områder på Peloponnes. 

Elis ble først en del av det større prefekturet Akhaia-Elis. De ble skilt fra hverandre og kom sammen igjen, men siden 1934 har de vært fraskilt. 

I august 2007 ble Elis rammet av enorme skogbranner, som førte til flere titalls dødsfall og enorme miljømessige og økonomiske ødeleggelser. Totalt omkom 45 mennesker i prefekturet, men over 100&nbsp;000 ble rammet på en eller annen måte. 3&nbsp;500 ble hjemløse, 25&nbsp;000 dyr døde og 8&nbsp;500 hektar med skog brant ned, i tillegg til 2&nbsp;300 hektar med jordbruksland.

## Kilder
* Prefectures of Greece www.geogreece.gr
Australia (andre betydninger)

**[[Australia]]** er en stat i Oseania

**Australia** kan også henvise til:
* Australia (kontinent), det minste av verdens kontinenter
* ''Australia'' (film), en film fra 2008

**Se også:**
* Australias historie
Eva Haalke

**Eva Haalke** (født 2. april 1912 i Trondheim, død 24. oktober 2003 i Oslo) var en norsk ballettpedagog, kjent for å ha lært opp landets fremste dansere.

Selv var hun skolert hos Love Krohn (1921) og Alfhild Grimsgaard, og ble etter å ha danset i Oslo og Stockholm, raskt ansett som en av våre ypperste dansere. Blant annet var hun norsk representant ved *Concourse International de la Danse* i Brussel (1939). Hun tok videreutdanning og underviste hos Vera Volkova i London (1947–50). Tilbake i Oslo drev hun egen ballettskole (1950–2001). Blant elevene nevnes Bjørg Pahle, Guri Pahle Glad, Vibeke Gurholt, Marte Sæther, Espen Giljane og Willy Simensen. Hennes virke ble portrettert av Per Simonnæs i dokumentaren *Pan* (NRK, 1980).

## Utmerkelser
* Kongens fortjenstmedalje i gull 1984
* Stipend til eldre fortjente kunstnere

## Referanser
Poststed

**Poststed** er et geografisk område med felles postnummer. Større poststeder kan ha flere forskjellige postnummer, og større bedrifter eller organisasjoner kan ha eget postnummer. I Norge angis poststedet etter postnummeret i adresser.

Poststed kan også betegne et sted som har postkontor.

## Referanser
Ned Kelly (andre betydninger)

**Ned Kelly** har flere betydninger og kan vise til:
*Ned Kelly, en australsk bushranger
**Ned Kelly and His Gang*, et alternativt navn på *[[The Story of the Kelly Gang]]*, en film fra 1906
*Ned Kelly (film fra 1970), en film fra 1970 med Mick Jagger, regissert av Tony Richardson
*Ned Kelly (film fra 2003), en australsk film fra 2003 med Heath Ledger, regissert av Gregor Jordan
*Ned Kelly (musikal), australsk musikal som ble satt opp første gang i 1977
*Ned Kelly (soundtrack), filmmusikk til filmen fra 1970
*"Ned Kelly", en sang av Johnny Cash, utgitt på albumet *Man in Black*
Karditsa (prefektur)

**Karditsa** (gresk Καρδίτσα) var et prefektur i Hellas i periferien Thessalia. Hovedstaden i prefekturet er Karditsa. Prefekturet er stort sett basert på jordbruk og har ingen provinser. Karditsa ligger omtrent 300 km fra Athen. Den vestlige halvdelen av prefekturet er dominert av Pindosfjellene. 

Prefekturet grenser til prefekturene Trikala i nord, Larisa i øst, Fthiotis i sørøst, Aitolia og Akarnania og Evrytania i sørvest og Arta i vest. De største elvene er Megdova i sør og Piniós i nord.

## Historie
Det som i dag er Karditsa prefektur var i antikken en del av Kongeriket Makedonia og senere Romerriket, Østromerriket, Stor-Vlakhia og fra 1400-tallet til 1881 en del av Det osmanske riket. Etter 1881 har det hørt til Hellas, først som en del av det større prefekturet Trikala-Karditsa frem til 1947.

## Kommuner

## Kilder
* Prefectures of Greece www.geogreece.gr
Carlo Bonomi

**Carlo Bonomi** (1937–2022) var en italiensk stemmeskuespiller som gav stemme til en rekke animasjons&shy;filmer fra 1960-tallet og 1970-tallet, deriblant Streken og Rossi på ferie.

Han gav stemmen til *[[Streken]]* (*La Linea*) og *[[Pingu]]*. Han benyttet aldri manus under innspillinger, men improviserte frem dialogene ved å benytte *[[Grammalot]]*, i Pingus verden gjerne omtalt som «pingvinsk». Grammalot er et gammelt lydspråk benyttet av sirkusklovner for å kommunisere med et utenlandsk publikum. Det består av lyder og tonefall som skal simulere dialoger og forsterke og utdype handlingene.

I 1985 spilte Bonomi inn alle annonseringene til bruk ved Milanos sentralstasjon.

## Referanser


## Eksterne lenker
*
Regional Internet Registry

Et regionalt internettregister (**Regional Internet Registry** – **RIR**) er en organisasjon som har ansvar for å tildele og registrere Internet-ressurser i en gitt region i verden. Ressurser inkluderer  IP-adresser (både IPv4 og IPv6) og ruting-prefikser (for bruk i BGP-ruting). 

For øyeblikket er det fem RIR-er:
* American Registry for Internet Numbers (ARIN) for Nord-Amerika og deler av Karibien
* RIPE Network Coordination Centre (RIPE NCC) for Europa, Midtøsten og Sentral-Asia 
* Asia-Pacific Network Information Centre (APNIC) for Asia og Stillehavsregionen
* Latin American and Caribbean Internet Address Registry (LACNIC) for Latin-Amerika og deler av den Karibiske region
* African Network Information Centre (AfriNIC) for Afrika

## Hvorfor RIR-ene ble opprettet
Alle enheter tilknyttet et IP-nettverk må ha en IP-adresse. IP-adresser og ruting-prefikser er en endelig ressurs. Dette betyr at de en dag vil brukes opp om ikke allokeringen styres effektivt og nøytralt for å oppnå en rettferdig fordeling og unngå hamstring.

## Forholdet mellom RIR-ene og IANA
Internet Assigned Numbers Authority (IANA) delegerer Internett-ressurser til RIR-ene, som deretter følger regional politikk og delegerer ressurser til deres kunder, som inkluderer internettleverandørene og sluttbruker-organisasjoner. RIR-ene deltar kollektivt i Number Resource Organization (NRO), som er satt opp for å representere deres kollektive interesser, utføre fellesaktiviteter og koordinere deres aktivitet globalt. NRO har sammen med ICANN arbeidet for å etablere Address Supporting Organisation (ASO), som skal koordinere global IP-adresseseringspolitikk innenfor ICANN-rammeverket.

## Se også
* Nasjonalt toppnivådomene

## Referanser
Beith

**Beith** (skotsk-gælisk: *Beithe*) er en by (*[[Bystatus#Engelsktalende land|town]]*) i dalen Garnock nord i regionen North Ayrshire i Skottland. Den er lokalisert omtrent 30 kilometer sør-vest for Glasgow. Byen ligger på toppen av en høyde og var opprinnelig kjent som *Hill o' Beith* («bjørkenes bakke») etter dens Court Hill. Beith har en historisk tilknytning til smugling og fikk et rykte på 1700-tallet som en by med innbyggere med intensjoner ikke alltid var lovlige. I henhold til beregninger av folketallet for 2020 har byen 5 940 innbyggere.

## Etymologi

Stedsnavnet Beith antas å utgå fra det eldgamle gæliske skriftspråket ogham, som noen ganger blir referert til som «Celtic Tree Alphabet», og tilskriver navn på trær til individuelle bokstaver. Beithe på gammelirsk betyr «bjørketre» (beslektet med latinske *betula*). Det er grunn til å tro at hele distriktet i sin tid var dekket av skog. Selve byen Beith var en gang kjent som *Hill of Beith*, da dette var navnet på det føydale baroniet og var selv avledet fra Court Hill nær festningen Hill of Beith Castle, nå i ruiner. Court Hill er i seg selv et gammel tingsted på en kunstig høyde.

Alternativt kan Beith være avledet fra kumbrisk **baɣeδ*, «villsvin» (walisisk *baedd*). Den lokale uttalen av navnet vil favorisere denne teorien.

Wood of Beit, nå Moor of Beith, har blitt identifisert som en del av legenden om kong Arthur der det ifølge Taliessin, en dikter fra middelalderen, i et dikt under navnet «Canowan» var stedet for et slag i Beit-skogen.

## Dagens Beith
I 1966 estimerte en lokal undersøkelse at 48% av befolkningen jobbet utenfor byen, mens tallet i dag er mer sannsynlig å være rundt 80%. Den nåværende befolkningen er rundt 7000 hjulpet av ferdigstillelsen av ti private boligfelt fra 1966 til i dag og av ombygging av steder i byen. Byen har gode transportforbindelser til Glasgow.

## Referanser


## Eksterne lenker
* 
* Beith online
Flåklypaballetten

***Flåklypaballetten*** (uroppført 1983) var en norsk oppsetning ved Den Norske Opera og Nasjonalballetten, etter Kjell Aukrusts saga om Flåklypa.

Den hadde det franske navnet *Le grand ballett Norvegien de Rustadsaga*.

Koreografien var ved Toni Herlofson og Gro Rakeng. Sistnevnte hadde den initielle idé (1980). Urpremieren var opprinnelig planlagt i 1982, men ble utsatt til 1. desember 1983.

Dekorasjoner i første sesong var ved Arnold Rakeng og kostymer ved Gåggå Salvesen. Musikken var skrevet av Frode Thingnæs, fremført av operaorkesteret, og ble utgitt på grammofonplate (dobbel-LP NOPA Records, 1984).  Denne ble nominert til Spellemannprisen 1986 i klassen *Åpen*.

Rollene var blant annet
* Ludvig (figur): Stefan Ullner og Brian Toney,
* Solan Gundersen: Ketil Gudim og Arne Fagerholt
* Soline: Sissel Westnes og Jo Sakai
* Reodor Felgen: Fredrik Rütter.
* Enkefru EngelschønGlad: Marte Sæther
* Burugla (den aldrende Soline): Gøril Eie

Balletten ble fremført på Risør Trebåtfestival (1984). Den var under betegnelsen *Flåklypa på nytt*, juleforestilling til erstatning for *[[Nøtteknekkeren]]* (1984), med Arne Fagerholt som Solan og hopperen Roger Ruud som hopper. Den ble forsøkt oppsatt på utescene under Oslodagene (1985). Avslutningsvis ble det 12 oppsetninger (1988).

Senere ble musikalen *Flåklypa Tidende* oppsatt samme sted med musikk av samme komponist (2001).
Österbotten (historisk landskap)

**Österbotten** (finsk: *Pohjanmaa*, på latin: *Botnia orientalis*) var et historisk landskap i den finske delen av Sverige i årene 1634–1775. Landskapet var 122&nbsp;188 km² hvilket tilsvarte 36&nbsp;% av arealet i den finske delen av Sverige.

Det historiske landskapet Österbotten omfattet stort sett dagens landskap Österbotten, Södra Österbotten, Mellersta Österbotten, Norra Österbotten, Kajanaland og de sørlige delene av dagens Lappland. Österbotten ble et eget len i 1634 men ble i 1775 delt opp i Vasa len og Uleaåborgs len. En mindre del av området (Salla-området) ble avstått til Sovjetunionen etter andre verdenskrig. Større byer i området er Vasa, Seinäjoki, Karleby, Jakobstad, Kajana, Kemi og Rovaniemi.

## Eksterne lenker
* ''Uppslagsverket Finland'', Österbotten
* Om Österbottens historiske landskap
Joey Kramer

**Joseph Michael Kramer** (født 21. juni 1950 i The Bronx, New York City i USA) er trommeslager i det amerikanske hard rock bandet Aerosmith. 

Joey er en god venn av Steven Tyler (vokalisten av Aerosmith). Han spilte mye musikk i 13-14-årsalderen, men først i 1970 ble han med i Aerosmith, etter flere spørsmål fra Steven Tyler. Gruppa trengte en trommeslager, og etter at Joey Kramer ble med, ble Aerosmith kjente.

Han og Steven og noen andre gutter flyttet sammen i en liten leilighet i Commonwealth, Avenue. Mange flyttet ut og inn og de ble til slutt hard rock bandet Aerosmith. 

Joey bruker Zildjian cymbaler og Ludwig trommer. Han en kraftig trommis, og Joey har vært kjent for å underholde publikum med sine trommesoloer ved å slå på trommer med armene, albuene og til og med pannen.

Joey giftet seg med kjæresten Linda i 2009. De bor for tiden i Massachusetts.

## Referanser


## Eksterne lenker
* 
* 
* 
*
Audun Briseid

**Audun Briseid** (født 1948) er en norsk forfatter. 

*Oppvekst i Andeby* var Briseids debutroman handler om oppveksten på Rektorhaugen («Andeby») og Tåsen i Oslo.. Hans neste roman *Hvem kan hjelpe Neil Young å finne veien hjem* (1974) handler også om moderne norske myter. *Hvem kan hjelpe Neil Young å finne veien hjem?* er en  novellesamling utgitt på Cappelen i 1974. Briseid kalte selv boken for et «dobbeltalbum», og i den ytre formen er den lagt opp som et musikkalbum med et omslag som delvis minner om Neil Youngs plateutgivelse *[[After the Gold Rush]]* fra 1970. 

Boken består av flere lengre fortellinger; den lengste, og bokens første del, beskriver og skriver videre på Neil Youngs liv. Her skriver forfatteren inn seg selv som betraktende jeg-person. Forfatterens tese er at Neil Young et sted på vegen mistet retningen. Boken handler også om unge menneskers forsøk på å formulere hva moderne myter og idoler består av. De øvrige historiene forteller blant annet om hendelser i Norge; om en rockefestival på Sørlandet, om hvordan det er å stå på stand for første gang, om en gammel mann og eplehaven hans.

## Bibliografi
* *Oppvekst i Andeby* (1971) ISBN 82-05-00016-6
* *Hvem kan hjelpe Neil Young å finne veien hjem* (1974) ISBN 82-02-03027-7
* *Steinsmelting* (1976) ISBN 82-02-03634-8
* *Kjedereaksjoner* (1977) ISBN 82-05-10720-3

## Referanser
Enhuus

**Enhuus** er en gård på vestre Kråkerøy i Fredrikstad kommune. Den er fra gammel tid av en av de største gårdene på øya. Den var klostergods i katolsk tid, tilhørte senere kronen og var en tid residens for lagmannen i Fredrikstad. Gården ble imidlertid drevet av festebønder i samme slekt gjennom generasjoner. I 1750 ble den overtatt til eie.

Gården har fortsatt betydelig innmark, og leier ut et større antall hyttetomter langs vestkysten og ved Enhuskilen. Den gamle hovedbygningen brant på 1980-tallet og et nytt hovedhus ble oppført.

**Enhuskilen** er den nordligste av kilene som i nordøstlig retning skjærer seg inn i vestkysten av Kråkerøy, og inneholder hytteområde, campingplass og badestrand. 

Fra Rød fortsetter **Enhusveien** som en direkte fortsettelse av Rødsveien forbi Enhuus gård frem til Kråkerøyveien ved Kråkerøy kirke.

## Litteratur

* Knut W. Engebretsen, Halvor Sødal, Harald Thoresen: *Gård og grunn på Kråkerøy. En bok om øyas gamle gårder og boplasser og om miljøene rundt dem*, Kråkerøy, 2005. ISBN 82-303-0584-6
* Erling Johansen, Lauritz Opstad, Knut W. Engebretsen: *Kråkerøy. En østnorsk kystbygd,*, Kråkerøy, 1957
Glutaminsyre

**Glutaminsyre** er en av de 20 aminosyrene som er byggestener i proteiner. Glutaminsyrens salter kalles glutamater og brukes som smaksforsterkere med E-nummer E621-E628. Glutamat er også den mest utbredte eksitatoriske nevrotransmitter i pattedyrs nervesystem. I hjernen antas glutamat å være involvert i viktige funksjoner som hukommelse og læring. 

## Se også

* Natriumglutamat (MSG, E621)
* Kaliumglutamat (E622)
* Kalsiumglutamat (E623)
FM Belfast

**FM Belfast** er et islandsk indieband innen sjangeren elektronika. Bandet ble stiftet i 2005 som en duett mellom Lóa Hlín Hjálmtýsdóttir og Árni Rúnar Hlöðversson. De ga ut albumet *How To Make Friends* høsten 2008. FM Belfast har spilt på Iceland Airwaves (2006, 2007 og 2008) og  i 2008.

Medlemmene varierer litt; fra 3 til 8. De faste medlemmene er:
* Árni Rúnar Hlöðversson (Plúseinn, Hairdoctor, Motion Boys)
* Árni Vilhjálmsson (Motherfuckers in the house) og
* Lóa Hlín Hjálmtýsdóttir.

Dessuten er Sveinbjorn Hermann Pálsson (Terrordisco), Örvar Þóreyjarson Smárason (múm, Borko, Skakkamanage), Björn Kristjánsson (múm, Borko, Skakkamanage), Birgitta Birgisdóttir og Eiríkur Orri (múm, Kira Kira, Benni Hemm Hemm) med.

## Referanser


## Eksterne lenker
* 
* 
* FM Belfast.com 
* FM Belfast på MySpace